CELEX: 32015D0665
Language: el
Date: 2015-04-21 00:00:00
Title: Απόφαση (ΚΕΠΠΑ) 2015/665 της Επιτροπής Πολιτικής και Ασφάλειας, της 21ης Απριλίου 2015, σχετικά με την αποδοχή των συνεισφορών τρίτων κρατών στη στρατιωτική συμβουλευτική αποστολή ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUMAM RCA) (EUMAM RCA/2/2015)

29.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 110/13
            
         ΑΠΌΦΑΣΗ (ΚΕΠΠΑ) 2015/665 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 21ης Απριλίου 2015
   σχετικά με την αποδοχή των συνεισφορών τρίτων κρατών στη στρατιωτική συμβουλευτική αποστολή ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUMAM RCA) (EUMAM RCA/2/2015)
   H EΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτη παράγραφος,
   Έχοντας υπόψη την απόφαση (ΚΕΠΠΑ) 2015/78 του Συμβουλίου, της 19ης Ιανουαρίου 2015, σχετικά με στρατιωτική συμβουλευτική αποστολή ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUMAM RCA) (1), και ιδίως το άρθρο 8 παράγραφος 2,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 8 παράγραφος 2 της απόφασης (ΚΕΠΠΑ) 2015/78, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λάβει τις σχετικές αποφάσεις περί αποδοχής των προτεινόμενων συνεισφορών τρίτων κρατών.
            
         
               (2)
            
            
               Μετά από τη σύσταση του διοικητή της αποστολής EUMAM RCA σχετικά με τη συνεισφορά που προσφέρουν η Δημοκρατία της Μολδαβίας («Μολδαβία») και η Γεωργία και τη γνωμοδότηση της Στρατιωτικής Επιτροπής της ΕΕ της EUMAM RCA, οι εν λόγω προσφορές θα πρέπει να γίνουν δεκτές.
            
         
               (3)
            
            
               Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και στην εφαρμογή αποφάσεων και δράσεων της Ένωσης που έχουν συνέπειες στον τομέα της άμυνας,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η συνεισφορές της Μολδαβίας και της Γεωργίας στη στρατιωτική συμβουλευτική αποστολή ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUMAM RCA) γίνονται δεκτές και θεωρούνται σημαντικές.
   2.   Η Μολδαβία και η Γεωργία απαλλάσσονται από χρηματοοικονομικές συνεισφορές στον προϋπολογισμό της EUMAM RCA.
   Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.
   
      Βρυξέλλες, 21 Απριλίου 2015.
      
         
            Για την Επιτροπή Πολιτικής και Ασφάλειας
         
         
            Ο Πρόεδρος
         
         W. STEVENS
      
   
   
      (1)  ΕΕ L 13 της 20.1.2015, σ. 8.